Halia (Nereis)
Vide etiam paginam fere homonymam: Halia (Cotyis uxor). Halia (Graece Ἁλίη, scil. "salis" seu "aquae salinae") in mythologia Graeca fuit una e Nereidibus, filiis Nerei dei marini, e Doride genitis. Ordinatur enim inter sorores in Iliade, epitheto βοῶπις scil. "oculis bovinis" distincta: "Νησαίη Σπειώ τε Θόη θ' Ἁλίη τε βοῶπις". Notandum est eundem fere versum apud Hesiodum aliter lectum: "Κυμοθόη Σπειώ τε θοὴ Θαλίη τ' έρόεσσα", nomine "Halia" in "Thalia" mutato, sed Thalia iam in Iliade versu praecedenti stat. Halia et in Apollodori bibliotheca enumeratur inter Nereides.